section_heading: Glazbeni počeci
paragraph_text: Početkom 1966. Vince Melouney formira novi sastav pod imenom 'The Vince Melouney sect'. Objavljuju singl sa skladbama "She's A Yum Yum" a/b "No Good Without You" koji odmah postaje hit, osobito u području Melbournea. Nakon toga izdaje svoj solo singl na kojemu se nalaze skladbe "I Need Your Lovin' Tonight" a/b "Mystery Train", a njihov producent je Nat Kipner. Kipner ga je nakon toga često puta zvao da svira na raznim snimkama za Bee Gees. Svirao je na skladbama koje su snimljene na raznim albumima poput Spicks and Specks i kompilaciji Inception / Nostalgia.